CELEX: 32011D0914(01)
Language: da
Date: 2011-09-12 00:00:00
Title: Kommissionens afgørelse af 12. september 2011 om finansiering i 2011 af en række foranstaltninger, som er nødvendige for at sikre anvendelsen af forordning (EF) nr. 882/2004

14.9.2011   
            
            
               DA
            
            
               Den Europæiske Unions Tidende
            
            
               C 271/9
            
         KOMMISSIONENS AFGØRELSE
   af 12. september 2011
   om finansiering i 2011 af en række foranstaltninger, som er nødvendige for at sikre anvendelsen af forordning (EF) nr. 882/2004
   2011/C 271/05
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (1) (i det følgende benævnt »finansforordningen«), særlig artikel 75,
   under henvisning til Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (2) (i det følgende benævnt »gennemførelsesbestemmelserne«), særlig artikel 90,
   under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (3), særlig artikel 66, stk. 1, litra c), og
   ud fra følgende betragtninger:
   
               (1)
            
            
               I henhold til artikel 75 i finansforordningen og artikel 90, stk. 1, i gennemførelsesbestemmelserne skal der forud for indgåelsen af en forpligtelse til at afholde en udgift over Unionens budget foreligge en finansieringsafgørelse, som angiver de vigtigste elementer i den foranstaltning, der medfører en udgift, og som er vedtaget af institutionen eller de myndigheder, som denne har bemyndiget.
            
         
               (2)
            
            
               Ved forordning (EF) nr. 882/2004 er der fastsat regler for offentlig kontrol med, om bestemmelserne overholdes korrekt, navnlig med henblik på at forebygge eller fjerne risici enten direkte eller via miljøet for mennesker og dyr eller nedbringe dem til et acceptabelt niveau og at yde garanti for fair praksis i forbindelse med handel med foderstoffer og fødevarer og beskyttelse af forbrugernes interesser, herunder foderstof- og fødevaremærkning og anden form for forbrugeroplysning.
            
         
               (3)
            
            
               I henhold til artikel 66, stk. 1, litra c), i forordning (EF) nr. 882/2004 tildeles de fornødne bevillinger til finansiering af andre foranstaltninger, der er nødvendige for at sikre anvendelsen af samme forordning, årligt som led i budgetproceduren. De foranstaltninger, der er nævnt i artikel 66, omfatter navnlig tilrettelæggelse af undersøgelser, offentliggørelse af oplysninger og afholdelse af møder og konferencer.
            
         
               (4)
            
            
               Det følger af Europa-Parlamentets og Rådets forordning (EF) nr. 2160/2003 af 17. november 2003 om bekæmpelse af salmonella og andre bestemte fødevarebårne zoonotiske agenser (4), at der kan fastsættes EU-mål for mindskelse af forekomsten af sådanne zoonoser, og at medlemsstaterne skal opstille nationale bekæmpelsesprogrammer for at nå disse mål. Den Europæiske Fødevaresikkerhedsautoritet (EFSA) vedtog den 9. december 2009 en videnskabelig udtalelse om kvantificering af den risiko, kyllingekød udgør for campylobacteriose hos mennesker i Den Europæiske Union (5). Ifølge udtalelsen er campylobacteriose den oftest indberettede fødevarebårne infektion i Den Europæiske Union (muligvis 20 millioner kliniske tilfælde af campylobacteriose om året). EFSA vedtog desuden den 11. marts 2010 en videnskabelig udtalelse om kvantitativ vurdering af den mikrobiologiske risiko for salmonella hos slagte- og avlssvin (6), og af denne fremgår det, at omkring 10-20 % af tilfældene af salmonellainfektion hos mennesker i Unionen muligvis kan tilskrives forekomsten af smitten hos svin samlet set. Inden opstillingen af mål for mindskelse af forekomsten af disse specifikke zoonoser i Den Europæiske Union skal der i henhold til artikel 4, stk. 4, litra a), i forordning (EF) nr. 2160/2003 udarbejdes en cost-benefit-analyse.
            
         
               (5)
            
            
               Det følger af artikel 6, stk. 4, i Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (7), at ledere af fødevarevirksomheder, der importerer fødevarer indeholdende både produkter af vegetabilsk oprindelse og forarbejdede produkter af animalsk oprindelse, skal sikre, at de forarbejdede produkter af animalsk oprindelse i sådanne fødevarer opfylder kravene i samme forordning. De skal desuden være i stand til at påvise, at de har sikret dette som led i offentlig kontrol. På grund af de potentielt store virkninger af disse bestemmelser blev der ved Kommissionens forordning (EF) nr. 1162/2009 (8) fastsat overgangsordninger, som gælder indtil den 31. december 2013, med undtagelser fra nævnte bestemmelser, og muligheden af at ændre ovennævnte bestemmelser i forordning (EF) nr. 853/2004 overvejes. Det bør vurderes, hvilke virkninger disse mulige nye regler vil have for virksomhedslederne og for den offentlige kontrol efter overgangsbestemmelsernes udløb.
            
         
               (6)
            
            
               Kommissionens forordning (EF) nr. 2073/2005 af 15. november 2005 om mikrobiologiske kriterier for fødevarer (9) gennemfører de almindelige og særlige hygiejnebestemmelser, der er omhandlet i artikel 4 i Europa-Parlamentets og Rådets forordning (EF) Nr. 852/2004 af 29. april 2004 om fødevarehygiejne (10). Der fastlægges ved forordning (EF) nr. 2073/2005 en referenceanalysemetode til påvisning af histamin i visse fiskevarer til brug i forbindelse med den offentlige kontrol. Denne referencemetodes indvirkning på følsomhed og specificitet bør vurderes i forhold til Codex Alimentarius-standard AOAC 977.13 (11). Den relevante undersøgelse bør foretages af Det Fælles Forskningscenter (JRC).
            
         
               (7)
            
            
               Muligheden af at revidere de nuværende bestemmelser om kødkontrol i Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (12) bør undersøges. Der bør i 2011 afholdes en række konferencer og møder suppleret af undersøgelser til evaluering af resultaterne af pilotundersøgelser, idet formålet skulle være at drøfte dette spørgsmål med medlemsstaternes og tredjelandes kompetente myndigheder, interesseparternes repræsentanter og internationale videnskabelige organisationer.
            
         
               (8)
            
            
               Ved Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer (GMO'er) (13) og Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer (14) er der fastsat betingelser for markedsføring og anvendelse af GMO'er samt produkter, der indeholder eller er fremstillet af GMO'er, i Den Europæiske Union. Reglerne for offentlig kontrol med, om bestemmelserne i begge disse retsakter overholdes korrekt, er indeholdt i forordning (EF) nr. 882/2004. Der er i 2010-2011 gennemført to evalueringer for at vurdere, i hvilken udstrækning denne lovramme har fremmet målsætningen for lovgivningen om at beskytte menneskers og dyrs sundhed, miljøet og forbrugernes interesser, samtidig med at det sikres, at det indre marked fungerer tilfredsstillende. Der bør gennemføres undersøgelser af emner, som ikke blev behandlet tilbundsgående i forbindelse med nævnte evalueringer, såsom anvendelse af mærkning, der angiver, at et produkt ikke indeholder GMO'er. Der bør afholdes en række konferencer med henblik på udbygge den eksisterende viden om, hvordan GMO-lovrammen gennemføres af medlemsstaterne i dag, og for at sikre, at der følges op på Kommissionens rapport af 15. april 2011 om de socioøkonomiske følger af dyrkning af GMO (15), som blev udarbejdet i overensstemmelse med en anmodning herom fremsat i Rådets konklusioner i december 2008.
            
         
               (9)
            
            
               Ved Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (16) og Europa-Parlamentets og Rådets forordning (EF) nr. 1334/2008 af 16. december 2008 om aromaer og visse fødevareingredienser med aromagivende egenskaber til anvendelse i og på fødevarer (17) er der fastsat nye bestemmelser om tilsætningsstoffer og aromaer med henblik på at sikre, at det indre marked fungerer effektivt, samtidig med at der sikres et højt beskyttelsesniveau for menneskers sundhed og et højt niveau for forbrugerbeskyttelse, herunder beskyttelse af forbrugernes interesser. De har begge fundet anvendelse siden den 20. januar 2011. Interesseparterne og forbrugerne bør informeres om den nye lovramme, de bestemmelser, den omfatter, dens videre gennemførelse og de konsekvenser, den har for dem, med henblik på at øge deres kendskab til de nye bestemmelser og lette håndhævelsen af disse.
            
         
               (10)
            
            
               Nærværende finansieringsafgørelse kan også dække betaling af skyldig rente som følge af for sen betaling, jf. artikel 83 i finansforordningen og artikel 106, stk. 5, i gennemførelsesbestemmelserne.
            
         
               (11)
            
            
               Udtrykket »væsentlig ændring« bør defineres som omhandlet i gennemførelsesbestemmelsernes artikel 90, stk. 4, med henblik på anvendelsen af denne afgørelse —
            
         BESTEMT FØLGENDE:
   Artikel 1
   Det årlige arbejdsprogram for gennemførelse af artikel 66, stk. 1, litra c), i forordning (EF) nr. 882/2004, som fastlagt i bilaget, vedtages.
   Arbejdsprogrammet er en finansieringsafgørelse som omhandlet i artikel 75 i finansforordningen.
   Artikel 2
   Det tilskud, der ved denne afgørelse tillades ydet til gennemførelse af programmet, må højst udgøre 1 095 000 EUR, som finansieres over følgende budgetposter i Den Europæiske Unions almindelige budget for 2011:
   
               —
            
            
               Budgetpost 17 04 07 01: 1 095 000 EUR.
            
         Denne bevilling kan også dække skyldig rente som følge af for sen betaling.
   Artikel 3
   Kumulerede ændringer af de beløb, der er tildelt de specifikke foranstaltninger, som er omfattet af arbejdsprogrammet, og som ikke overstiger 10 % af det i artikel 2 i denne afgørelse godkendte maksimale tilskud, betragtes ikke som væsentlige, jf. artikel 90, stk. 4, i forordning (EF, Euratom) nr. 2342/2002, forudsat at de ikke i betydelig grad påvirker arbejdsprogrammets karakter og målsætninger.
   Den anvisningsberettigede kan foretage sådanne ændringer i overensstemmelse med principperne om forsvarlig finansiel forvaltning og om proportionalitet.
   Artikel 4
   Denne afgørelse er rettet til de ved delegation bemyndigede anvisningsberettigede.
   
      Udfærdiget i Bruxelles, den 12. september 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 248 af 16.9.2002, s. 1.
   
      (2)  EFT L 357 af 31.12.2002, s. 1.
   
      (3)  EUT L 165 af 30.4.2004, s. 1.
   
      (4)  EUT L 325 af 12.12.2003, s. 1.
   
      (5)  EFSA Journal 2010; 8(1): 437.
   
      (6)  EFSA Journal 2010; 8(4): 547.
   
      (7)  EUT L 139 af 30.4.2004, s. 55.
   
      (8)  EUT L 314 af 1.12.2009, s. 10.
   
      (9)  EUT L 338 af 22.12.2005, s. 1.
   
      (10)  EUT L 139 af 30.4.2004, s. 1.
   
      (11)  http://www.codexalimentarius.net
   
      (12)  EUT L 139 af 30.4.2004, s. 206.
   
      (13)  EFT L 106 af 17.4.2001, s. 1.
   
      (14)  EUT L 268 af 18.10.2003, s. 1.
   
      (15)  KOM(2011) 214.
   
      (16)  EUT L 354 af 31.12.2008, s. 16.
   
      (17)  EUT L 354 af 31.12.2008, s. 34.
   
      BILAG
      
         Forordning (EF) nr. 882/2004 — Arbejdsprogram for 2011
      
      1.   Indledning
      
      Dette program omfatter otte gennemførelsesforanstaltninger for 2011. På baggrund af artikel 66, stk. 1, litra c), i forordning (EF) nr. 882/2004 vedrørende finansiel EU-støtte til foranstaltninger, der er nødvendige for at sikre anvendelsen af samme forordning, er budgetfordelingen og hovedindsatsen som følger:
      Indkøb (gennemført ved direkte central forvaltning):
      
                  —
               
               
                  Cost-benefit-analyse af opstillingen af mål for mindskelse af forekomsten af campylobacter og salmonella på de relevante trin i fødevarekæden: 200 000 EUR
               
            
                  —
               
               
                  Konsekvensanalyse af mulige nye regler inden for rammerne af revision af hygiejnepakken, især som følge af udløbet af de overgangsordninger, hvorved der dispenseres fra visse af bestemmelserne i forordning (EF) nr. 853/2004 om særlige hygiejnebestemmelser for animalske fødevarer: 150 000 EUR
               
            
                  —
               
               
                  Analyse af konsekvenserne af referenceanalysemetoden, der anvendes til opfyldelse af sikkerhedskriteriet vedrørende histamin i fødevarer i forordning (EF) nr. 2073/2005 om mikrobiologiske kriterier for fødevarer, på testfølsomhed og -specificitet i forhold til Codex Alimentarius-standard AOAC 977.13: 55 000 EUR
               
            
                  —
               
               
                  Undersøgelser vedrørende revision af det nuværende kødkontrolsystem: analyse til evaluering af resultaterne af pilotundersøgelser, herunder forventede omkostninger og fordele ved nye tilgange til hygiejnekontrol i kødsektoren i overensstemmelse med artikel 17, stk. 4, litra a), nr. iii), i forordning (EF) nr. 854/2004 om særlige bestemmelser for tilrettelæggelsen af den offentlige kontrol af animalske produkter til konsum: 100 000 EUR
               
            
                  —
               
               
                  Konferencer og møder med medlemsstaternes og tredjelandes kompetente myndigheder, interesseparternes repræsentanter og internationale videnskabelige organisationer om revision af de nuværende kødkontrolbestemmelser i forordning (EF) nr. 854/2004 om særlige bestemmelser for tilrettelæggelsen af den offentlige kontrol af animalske produkter til konsum: 100 000 EUR
               
            
                  —
               
               
                  Undersøgelser af GMO-relaterede emner: 300 000 EUR
               
            
                  —
               
               
                  En række konferencer om gennemførelsen af GMO-lovrammen og om de socioøkonomiske følger af GMO-dyrkning: 40 000 EUR
               
            
                  —
               
               
                  Informationspakke rettet mod interesseparter og forbrugere om tilsætningsstoffer og aromaer (oplysningsskema, vejledning i lommeformat, websted, video, pressekonference og/eller pressemeddelelse): 150 000 EUR
               
            2.   Arbejdsprogram for 2011 — Indkøb
      
      Det samlede budget til indkøbsaftaler i 2011 beløber sig til 1 095 000 EUR.
      2.1.   Cost-benefit-analyse af opstillingen af mål for mindskelse af forekomsten af campylobacter og salmonella på de relevante trin i fødevarekæden
      
      RETSGRUNDLAG
      Forordning (EF) nr. 882/2004, artikel 66, stk. 1, litra c)
      BUDGETPOST
      Budgetpost: 17 04 07 01
      VEJLEDENDE ANTAL OG ARTEN AF PLANLAGTE AFTALER
      Én aftale
      INDHOLDET AF DE PLANLAGTE AFTALER (HVIS MULIGT)
      Cost-benefit-analyse af opstillingen af mål for mindskelse af forekomsten af campylobacter og salmonella på de relevante trin i fødevarekæden i overensstemmelse med artikel 4, stk. 4, litra a), i forordning (EF) nr. 2160/2003 om bekæmpelse af salmonella og andre bestemte fødevarebårne zoonotiske agenser
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
      I tredje eller fjerde kvartal 2011 (anslået)
      VEJLEDENDE BELØB TIL UDBUDDET
      200 000 EUR
      SPECIFIK AFTALE (HVIS RELEVANT)
      Indgåelse af én specifik tjenesteydelsesaftale under rammeaftale SANCO/2008/01/055
      2.2.   Konsekvensanalyse af mulige nye regler inden for rammerne af revision af hygiejnepakken, især som følge af udløbet af de overgangsordninger, hvorved der dispenseres fra visse af bestemmelserne i forordning (EF) nr. 853/2004 om særlige hygiejnebestemmelser for animalske fødevarer
      
      RETSGRUNDLAG
      Forordning (EF) nr. 882/2004, artikel 66, stk. 1, litra c)
      BUDGETPOST
      Budgetpost: 17 04 07 01
      VEJLEDENDE ANTAL OG ARTEN AF PLANLAGTE AFTALER
      Én aftale
      INDHOLDET AF DE PLANLAGTE AFTALER (HVIS MULIGT)
      Konsekvensanalyse af mulige nye regler inden for rammerne af revision af hygiejnepakken, især som følge af udløbet af de overgangsordninger, hvorved der dispenseres fra visse af bestemmelserne i forordning (EF) nr. 853/2004 om særlige hygiejnebestemmelser for animalske fødevarer
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
      I tredje eller fjerde kvartal 2011 (anslået)
      VEJLEDENDE BELØB TIL UDBUDDET
      150 000 EUR
      SPECIFIK AFTALE (HVIS RELEVANT)
      Indgåelse af én specifik tjenesteydelsesaftale under rammeaftale SANCO/2008/01/055
      2.3.   Analyse af konsekvenserne af referenceanalysemetoden, der anvendes til opfyldelse af sikkerhedskriteriet vedrørende histamin i fødevarer i forordning (EF) nr. 2073/2005, på testfølsomhed og -specificitet i forhold til Codex Alimentarius-standard AOAC 977.13
      
      RETSGRUNDLAG
      Forordning (EF) nr. 882/2004, artikel 66, stk. 1, litra c)
      BUDGETPOST
      Budgetpost: 17 04 07 01
      VEJLEDENDE ANTAL OG ARTEN AF PLANLAGTE AFTALER
      Én administrativ aftale
      INDHOLDET AF DE PLANLAGTE AFTALER (HVIS MULIGT)
      Analyse af konsekvenserne af referenceanalysemetoden, der anvendes til opfyldelse af sikkerhedskriteriet vedrørende histamin i fødevarer i forordning (EF) nr. 2073/2005 om mikrobiologiske kriterier for fødevarer, på testfølsomhed og -specificitet i forhold til Codex Alimentarius-standard AOAC 977.13
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
      I tredje eller fjerde kvartal 2011 (anslået)
      VEJLEDENDE BELØB TIL UDBUDDET
      55 000 EUR
      SPECIFIK AFTALE (HVIS RELEVANT)
      Indgåelse af én administrativ aftale med Kommissionens Fælles Forskningscenter (JRC)
      2.4.   Undersøgelser vedrørende revision af de nuværende kødkontrolbestemmelser
      
      RETSGRUNDLAG
      Forordning (EF) nr. 882/2004, artikel 66, stk. 1, litra c)
      BUDGETPOST
      Budgetpost: 17 04 07 01
      VEJLEDENDE ANTAL OG ARTEN AF PLANLAGTE AFTALER
      En eller flere aftaler
      INDHOLDET AF DE PLANLAGTE AFTALER (HVIS MULIGT)
      Analyse af de forventede omkostninger og fordele ved samt pilotprojekter vedrørende nye tilgange til hygiejnekontrol i overensstemmelse med artikel 17, stk. 4, litra a), nr. iii), i forordning (EF) nr. 854/2004 om særlige bestemmelser for tilrettelæggelsen af den offentlige kontrol af animalske produkter til konsum
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
      I tredje eller fjerde kvartal 2011 (anslået)
      VEJLEDENDE BELØB TIL UDBUDDET
      100 000 EUR
      SPECIFIK AFTALE (HVIS RELEVANT)
      Indgåelse af en eller flere specifikke tjenesteydelsesaftaler under rammeaftale SANCO/2008/01/055
      2.5.   Konferencer og møder om revision af de nuværende kødkontrolbestemmelser
      
      RETSGRUNDLAG
      Forordning (EF) nr. 882/2004, artikel 66, stk. 1, litra c)
      BUDGETPOST
      Budgetpost: 17 04 07 01
      VEJLEDENDE ANTAL OG ARTEN AF PLANLAGTE AFTALER
      En eller flere aftaler
      INDHOLDET AF DE PLANLAGTE AFTALER (HVIS MULIGT)
      Konferencer og møder med medlemsstaternes og tredjelandes kompetente myndigheder, interesseparternes repræsentanter og internationale videnskabelige organisationer om revision af de nuværende kødkontrolbestemmelser i forordning (EF) nr. 854/2004 om særlige bestemmelser for tilrettelæggelsen af den offentlige kontrol af animalske produkter til konsum
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
      I tredje eller fjerde kvartal 2011 (anslået)
      VEJLEDENDE BELØB TIL UDBUDDET
      100 000 EUR
      SPECIFIK AFTALE (HVIS RELEVANT)
      Indgåelse af en eller flere specifikke tjenesteydelsesaftaler under rammeaftale SANCO/2009/A1/005/Lot 2
      2.6.   Undersøgelser af GMO-relaterede emner
      
      RETSGRUNDLAG
      Forordning (EF) nr. 882/2004, artikel 66, stk. 1, litra c)
      BUDGETPOST
      Budgetpost: 17 04 07 01
      VEJLEDENDE ANTAL OG ARTEN AF PLANLAGTE AFTALER
      En eller flere aftaler, afhængigt af resultaterne af de to igangværende evalueringer
      INDHOLDET AF DE PLANLAGTE AFTALER (HVIS MULIGT)
      Undersøgelser af emner, der ikke blev behandlet tilbundsgående i forbindelse med de to evalueringer af EU's GMO-lovramme
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
      I tredje eller fjerde kvartal 2011 (anslået)
      VEJLEDENDE BELØB TIL UDBUDDET
      300 000 EUR
      SPECIFIK AFTALE (HVIS RELEVANT)
      Indgåelse af en eller flere specifikke tjenesteydelsesaftaler under rammeaftale SANCO/2008/01/055
      2.7.   En række konferencer om gennemførelsen af GMO-lovrammen og om de socioøkonomiske følger af GMO-dyrkning
      
      RETSGRUNDLAG
      Forordning (EF) nr. 882/2004, artikel 66, stk. 1, litra c)
      BUDGETPOST
      Budgetpost: 17 04 07 01
      VEJLEDENDE ANTAL OG ARTEN AF PLANLAGTE AFTALER
      En eller flere aftaler, afhængigt af de organisatoriske og logistiske rammer
      INDHOLDET AF DE PLANLAGTE AFTALER (HVIS MULIGT)
      En række konferencer om gennemførelsen af GMO-lovrammen og om de socioøkonomiske følger af GMO-dyrkning
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
      I tredje eller fjerde kvartal 2011 (anslået)
      VEJLEDENDE BELØB TIL UDBUDDET
      40 000 EUR
      SPECIFIK AFTALE (HVIS RELEVANT)
      Indgåelse af en eller flere specifikke tjenesteydelsesaftaler under rammeaftale SANCO/2009/A1/005/Lot 2
      2.8.   Informationspakke rettet mod interesseparter og forbrugere om tilsætningsstoffer og aromaer
      
      RETSGRUNDLAG
      Forordning (EF) nr. 882/2004, artikel 66, stk. 1, litra c)
      BUDGETPOST
      Budgetpost: 17 04 07 01
      VEJLEDENDE ANTAL OG ARTEN AF PLANLAGTE AFTALER
      Fem aftaler, for så vidt det ikke er muligt at udføre opgaverne internt
      INDHOLDET AF DE PLANLAGTE AFTALER (HVIS MULIGT)
      Informationspakke rettet mod interesseparter og forbrugere om de nye lister over godkendte fødevaretilsætningsstoffer og –aromaer og anvendelsesbetingelserne:
      
                  —
               
               
                  oplysningsskema med nøglefakta og spørgsmål og svar
               
            
                  —
               
               
                  vejledning i lommeformat, der skal gøre det lettere for forbrugerne at genkende tilsætningsstoffer, når de køber fødevarer
               
            
                  —
               
               
                  websted med link til databasen
               
            
                  —
               
               
                  video, der skal skabe opmærksomhed om webstedet
               
            
                  —
               
               
                  pressekonference og/eller pressemeddelelse til søsætning af informationspakken for interesseparter og forbrugere
               
            GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
      I tredje eller fjerde kvartal 2011 (anslået)
      VEJLEDENDE BELØB TIL UDBUDDET
      150 000 EUR
      SPECIFIK AFTALE (HVIS RELEVANT)
      Ikke relevant